ODIHR-i kundër kërkesës për zëvendësimin e kryetares Glover
Intervistë me Jens-Hagen Eschenbesher, zëdhënës i ODIHR-it në Varshavë
Zëri i Amerikës: A jeni të përgatitur të ndryshoni kryetaren e misionit të vëzhguesvenë Shqipëri? Jens-Hagen Eschenbesher: Është detyra e ODIHR-it që të zgjedhë kryetarët e misionevevëzhguese. Ne zhvilluam një proces të hapur përzgjedhës për postin në Shqipëridhe ambasadorja Audrey Glover u caktua për këtë rol bazuar në përvojën e saj tëshkëlqyer me vëzhgimin e zgjedhjeve. Ajo ka kryesuar misione të shumta vëzhgimizgjedhjesh në vendet e ndryshme të OSBE-së dhe së fundi kryesoi misionin përvëzhgimin e zgjedhjeve presidenciale në Shtetet e Bashkuara. Nuk ka asnjë arësye përse të tërheqimambasadoren Glover, pasi ajo është personi më i mirë për të bërë këtë punë. Neshpresojmë gjithsesi se misioni ynë që ka shkuar në Shqipëri që javën e kaluardo të jetë në gjendje të kryejë detyrat e tij në përputhje me mandatin e tij.Ne besojmë se është në interesin e të gjithëve t’u japin vëzhguesve gjithëinformacionin që u duhet për të arritur në një vlerësim të gjithanshëm dheobjektiv të zgjedhjeve. Zëri i Amerikës: A mendoni se në se nuk arrihetndonjë kompromis me autoritetet shqiptare, raporti i ODOHR-it për zgjedhjet nëShqipëri mund të perceptohet si jo plotësisht objektiv për shkak të situatës sëkrijuar? Jens-Hagen Eschenbesher: Jo. Vëzhgimin e zgjedhjeve nee bëjmë sipas mandatit të hartuar nga vendet anëtare të OSBE-së, në bazë të njëmetodologjie tashmë të provuar mirë e të përdorur në shumë vende, për shumëvite. Kjo medotë do të përdoret edhe në Shqipëri. Pra nuk duhet të ketë asnjë dyshim sevlerësimet tona nuk do të jenë objektive. Disa herë ndodh që qeveritë ose opozita, nuk i pëlqejnë vlerësimet tona,por nuk bëhet fjalë që ne të mbajmë anë në punën tonë. Zëri i Amerikës: Sot është zhvilluar një takim në Tiranë në zyrën e kryeminsitrit metrojkën evropiane mbi çështjen e misionit vëzhgues. A keni ndonjë informacionpër të? Jens-Hagen Eschenbesher: Jo nuk kam ndonjë informacion për rezultatin e këtij takimi. Zëri i Amerikës: A po bëhen negociata me palën shqipëtare? Jens-Hagen Eschenbesher: Nuk jam në dijeni të ndonjë negociate. Qëndrimi ynë është i qartë, nekemi një mision në atë vend. Mandati ynë është të vëzhgojmë zgjedhjet dhe këtëdo ta bëjmë sipas mandatin tonë dhe personelit që kemi zgjedhur për këtëpunë. Është përgjegjësia jonë ta bëjmëkëtë dhe është përgjegjësia e qeverisë të organizojë zgjedhjet në përputhje mestandartet demokratike. Zëri i Amerikës: A mendoni se puna e misionit do të pengohet për shkak të situatës sëkrijuar? Jens-Hagen Eschenbesher: Ne pa dyshim besojmë se nuk do të pengohet, se misioni ynë do të jetënë gjendje të bëjë punën e tij, se do të jetë në gjendje të takojë të gjithëfaktorët pjesëmarrës në zgjedhje. E përsëris që është në interes të të gjithëveqë t’i krijojnë këto kushte misionit tonë, që ne të jemi në gjendje të flasimme këdo që është i përfshirë në zgjedhje dhe të dëgjojmë mendimet e tyre që tëbëjmë një vlerësim të përgjithshëm e objektiv. Zëri i Amerikës: Por këtu lind problemi, se një nga faktorët kryesorë nuk po pranon tëtakohet me misionin tuaj, si mund ta kapërceni jui këtë pengesë? Jens-Hagen Eschenbesher: Sërish ne shpresojmë tëtakohemi me këdo, por në se nuk do të arrijmë, atëhere ashtu qoftë. Erëndësishme është që ne të jemi në gjendje të flasim me të gjithë aktorët ezgjedhjeve, dhe ende shpresojmë që kjo do të tjetë e mundur. Zëri i Amerikës: Ku e besoni optimizmin. A mendoni se një kompromis është i mundur mestrukturën e tanishme të misionit tuaj në Shqipëri? Me kryetaren e tanishme tëmisionit? Jens-Hagen Eschenbesher: Pa dyshim ne shpresojmë qëkryetarja e misionit dhe vetë misioni do të gjejnë kushtet e duhura për tëkryer punën. Çdo qeveri në zonën e OSBE-së, ka shprehur angazhim për të ftuarmisione vëzhguese dhe duhet të krijojë kushtet që ato të bëjnë punën etyre.